laion/Wikipedia-Exotic huggingface dataset:
কোমাগাতা মারু বজবজ রেলওয়ে স্টেশন

কোমাগাতা মারু বজবজ রেলওয়ে স্টেশন (পূর্বের নাম- বজবজ রেলওয়ে স্টেশন) হল কলকাতা শহরতলি রেলওয়ের একটি স্টেশন। এই রেলওয়ে স্টেশনটি শিয়ালদহ রেলওয়ে স্টেশন থেকে আনুমানিক ২৫ কিলোমিটার (১৬ মা) দূরে শিয়ালদহ–বজবজ লাইনে অবস্থিত। এটি ভারতীয় রেলের অধীনস্থ পূর্ব রেলের আওতাধীন। বজবজ রেলওয়ে স্টেশনটি শিয়ালদহ রেল বিভাগের ব্যস্ততম রেলওয়ে স্টেশনগুলির মধ্যে অন্যতম। দৈনিক ৪৫ জোড়ারও বেশি ইএমইউ লোকাল ট্রেন এই রেলওয়ে স্টেশনের মাধ্যমে চলাচল করে। বজবজ রেলওয়ে স্টেশনটি ভারতের পশ্চিমবঙ্গ রাজ্যের দক্ষিণ চব্বিশ পরগনা জেলায় অবস্থিত। এই রেলওয়ে স্টেশনটি বজবজ ও তার পার্শ্ববর্তী এলাকাগুলিতে রেল পরিষেবা প্রদান করে। বজবজ রেলওয়ে স্টেশনের অবস্থান হল ২২°২৯′৩৪″ উত্তর ৮৮°১১′৪১″ পূর্ব﻿ / ﻿২২.৪৯২৮৮৯৫° উত্তর ৮৮.১৯৪৮৫৮৫° পূর্ব﻿ / 22.4928895; 88.1948585। এর গড় উচ্চতা হল ৯ মিটার (৩০ ফু)। ১৮৯০ খ্রিষ্টাব্দে ইস্টার্ন বেঙ্গল রেলওয়ে শিয়ালদহ থেকে বজবজ পর্যন্ত ১,৬৭৬ মিলিমিটার (৫ ফুট ৬ ইঞ্চি) বিস্তৃত ব্রডগেজ রেলপথ নির্মাণ করেছিল। ১৮৯৭ খ্রিস্টাব্দে শিকাগো ধর্মসভা থেকে স্বামী বিবেকানন্দ এম এস মোম্বাসা জাহাজে সন্ধ্যায় বজবজে ফেরেন। কলকাতা ফেরার উপায় না থাকায় জাহাজেই রাত্রিযাপন করেন এবং ১৯ ফেব্রুয়ারি এই স্টেশন হতে ট্রেনে কলকাতা ফেরেন। ২০১৩ খ্রিস্টাব্দে শহীদ স্মরণে স্টেশনটির নামকরণ করা হয় কোমাগাতা মারু বজবজ স্টেশন। শিয়ালদহ থেকে বজবজ পর্যন্ত এই রেলপথটির বৈদ্যুতিকরণ প্রক্রিয়াটি ১৯৬৫–৬৬ সালে ২৫ কেভি এসি ওভারহেড সিস্টেমের দ্বারা সম্পন্ন হয়েছিল। "BGB/Budge Budge"।  "BGB/Budge Budge Railway Time Table"।  "Continuing the voyage of Komagata Maru"। The Tribune India। সংগ্রহের তারিখ ১৭ সেপ্টেম্বর ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Indian Railways History Time Line"। জানুয়ারি ২০১০ তারিখে মূল থেকে আর্কাইভ করা।  "The Chronology of Railway Development in Eastern India"। ২৭ মার্চ ২০১৮ তারিখে মূল থেকে আর্কাইভ করা। সংগ্রহের তারিখ ২৩ এপ্রিল ২০১৯।  "History of The Electrification of Indian Railways"।
আফরিন আফরিন

আফরিন আফরিন (অর্থ: পরম সৃষ্টিকর্তার প্রশংসা! পরম সৃষ্টিকর্তার প্রশংসা!) জাভেদ আখতারের লেখা একটি গজল গান এবং নুসরাত ফাতেহ আলী খান গানটিতে সুরারোপ করেন। ১৯৯০ এর দশকে ইন্ডিপপ এবং ফিউশন মিউজিকের জনপ্রিয়তার সময় নন-ফিল্ম মিউজিক ভিডিও হিসেবে আফরিন আফরিন গানটি মুক্তি পায়। কোক স্টুডিওর সিজন নাইনের দ্বিতীয় এপিসোডে রাহাত ফাতেহ আলী খানের সঙ্গে ‘আফরিন আফরিন’ গানটির নতুন সংস্করণে কণ্ঠ দেন মমিনা মুস্তেহশান। গানটি নতুন সংস্করণে সুরারোপ করেন ফখির মেহমুদ। নভেম্বরে, ইউটিউবে গানটি দ্রুততম পাকিস্তানি ভিডিও হিসেবে ২১৫ মিলিয়ন ভিউ অর্জন করে এবং আতিফ আসলামে গাওয়া তাজেদারে হেরাম গানটি পিছনে ফেলে আফরিন আফরিন গানটি ইউটিউবে পাকিস্তানে সর্বাধিকবার দেখা ভিডিওর মর্যাদা পায়। Ramsha Soofi (৭ নভেম্বর ২০১৭)। "Coke Studio's Afreen Afreen crosses 100 million views on Youtube"। Daily Pakistan। সংগ্রহের তারিখ ১১ নভেম্বর ২০১৭। [স্থায়ীভাবে অকার্যকর সংযোগ]
মো: জাহাঙ্গীর আল মুস্তাহিদুর রহমান

মো: জাহাঙ্গীর আল মুস্তাহিদুর রহমান, বাংলাদেশ সেনাবাহিনী একজন মেজর জেনারেল। বেসামরিক কর্মজীবনে বাংলাদেশ চা বোর্ডের চেয়ারম্যান ছিলেন। বর্তমানে তিনি লেবাননের বাংলাদেশী রাষ্ট্রদূত হিসেবে দায়িত্ব পালন করছেন। মো: জাহাঙ্গীর আল মুস্তাহিদুর রহমান ১৯৬৭ সালের ৫ জুলাই টাঙ্গাইল জেলায় জন্মগ্রহণ করেন। বাংলাদেশ মিলিটারি একাডেমিতে যোগ দেন এবং ১৯৮৬ সালের ২৫ ডিসেম্বর কোর অব ইনফেনট্রিতে কমিশন লাভ করেন। তিনি জাতীয় বিশ্ববিদ্যালয় থেকে স্নাতকোত্তর ডিগ্রি অর্জন করেন। ডিফেন্স সার্ভিসেস কমাণ্ড অ্যান্ড স্টাফ কলেজ থেকে প্রতিরক্ষা অধ্যয়নে মাস্টার ডিগ্রি অর্জন করেন এবং পাকিস্তানে কমান্ড প্রশিক্ষণ গ্রহণ করেন। মো: জাহাঙ্গীর আল মুস্তাহিদুর রহমান সরবরাহ ও পরিবহন ব্যাটালিয়নের অধিনায়ক হিসাবে দায়িত্ব পালন করেন। স্টেশন সাপ্লাই ডিপোয়ের কমান্ডিং অফিসার ছিলেন। বাংলাদেশ সেনাবাহিনীর সদর দপ্তরে সহকারী সামরিক সচিব হিসেবে কাজ করেন। সামরিক গোয়েন্দা সংস্থা প্রতিরক্ষা গোয়েন্দা মহাপরিদপ্তরের মহাপরিচালক হিসেবে দায়িত্ব পালন করেন। তিনি বাংলাদেশ মিলিটারি একাডেমী ও আর্মি সার্ভিস কর্পস স্কুলে প্রশিক্ষক হিসাবে কাজ করেন। ১৯৯১ সালে জাতিসংঘ ইরাক-কুয়েত পর্যবেক্ষণ মিশনে নিযুক্ত হন। তাকে আর্মি সার্ভিস কর্পস সেন্টার ও স্কুল কমান্ডার পদে উন্নীত করা হয়। এরপর তাকে সেনা সদর দফতরে স্থানান্তর করা হয় যেখানে তিনি সরবরাহ ও পরিবহন অধিদফতরের পরিচালক হিসেবে কাজ করেন। তিনি বাংলাদেশ সেনাবাহিনীর বাংলাদেশ মেশিন টুলস ফ্যাক্টরির ব্যবস্থাপনা পরিচালক হিসাবে দায়িত্ব পালন করেন। সুদান জাতিসংঘ মিশনের ডেপুটি চীফ সাপ্লাই অফিসার হিসাবে দায়িত্ব ছিলেন। তিনি লাইবেরিয়ায় জাতিসংঘের মিশনে ইন্টিগ্রেটেড সাপোর্ট সার্ভিসেসের উপ-প্রধান হিসাবে দায়িত্ব পালন করেন। ২০ মার্চ ২০১৮ সালে তিনি বাংলাদেশ চা বোর্ডের চেয়ারম্যান নিযুক্ত হন। ৩০ মে ২০২০ সালে তিনি লেবাননে বাংলাদেশী রাষ্টদূত হিসেবে নিয়োগ পান। চৌধুরী হাসান সারওয়ার্দী মোহাম্মদ আতিকুর রহমান নুরউদ্দীন খান মোঃ মাহফুজুর রহমান "Sreemangal finally gets its tea auction centre"। The Daily Star (ইংরেজি ভাষায়)। ১৫ মে ২০১৮। সংগ্রহের তারিখ ২৬ জুন ২০১৮।  "লেবাননে বাংলাদেশের নতুন রাষ্ট্রদূত মুস্তাহিদুর রহমান"। jagonews24.com (ইংরেজি ভাষায়)। সংগ্রহের তারিখ ২০২০-০৪-৩০।  "Chairman"। teaboard.gov.bd। ২৯ নভেম্বর ২০২০ তারিখে মূল থেকে আর্কাইভ করা। সংগ্রহের তারিখ ২৬ জুন ২০১৮।  "Maj Gen Shafeenul made new BGB DG"। Samakal Online (ইংরেজি ভাষায়)। সংগ্রহের তারিখ ২৬ জুন ২০১৮।
মতিঝিল এ জি বি কলোনী

মতিঝিল এ,জি,বি কলোনী । মতিঝিল থানার অন্তর্গত গণপ্রজাতন্ত্রী বাংলাদেশ সরকার বিভিন্ন মন্ত্রণালয়ে কর্মরত সরকারি চাকরিজীবীদের অস্থায়ী আবাসস্থল। মতিঝিল এ জি বি কলোনি ও এর আশেপাশে রয়েছে ৯ টি স্কুল, ২টি মাদ্রাসা এবং ২টি কলেজসহ ২ টি বিশ্ববিদ্যালয়। এর মধ্যে উল্লেখযোগ্য হলো সমগ্র দেশব্যাপী সুপরিচিত মতিঝিল মডেল হাই স্কুল এন্ড কলেজ, মতিঝিল আইডিয়াল স্কুল এন্ড কলেজ এবং নটরডেম কলেজ বিশ্ববিদ্যালয়, ঢাকা-১০০০। মতিঝিল কলোনি, (হাসপাতাল জোন, আল হেলাল জোন ও আইডিয়াল জোন), এইচ টাইপ কোয়ার্টার, পোস্টাল কলোনি, টি এন্ড টি কলোনি, বাংলাদেশ ব্যাংক কলোনি। ঢাকা দক্ষিণ সিটি করপোরেশনের অন্তর্ভুক্ত ১০ নং ওয়ার্ড। আয়তন ০.৩৮ বর্গকিলোমিটার। "মতিঝিলে ছাত্রলীগ নেতার বৃক্ষরোপণ"। www.jugantor.com (ইংরেজি ভাষায়)। সংগ্রহের তারিখ ২০২৩-০২-০২।  রিপোর্টার, স্টাফ। "মতিঝিল এজিবি কলোনীতে গণপূর্তের উচ্ছেদ অভিযান"। DailyInqilabOnline (ইংরেজি ভাষায়)। সংগ্রহের তারিখ ২০২৩-০২-০২।
এম এ মালেক (সামরিক কর্মকর্তা)

ব্রিগেডিয়ার জেনারেল (অব.) এমএ মালেক বাংলাদেশ সেনাবাহিনীর (অব.) ব্রিগেডিয়ার জেনারেল ছিলেন, তিনি তত্ত্বাবধায়ক সরকারের প্রধান উপদেষ্টার বিশেষ সহকারী ছিলেন। ব্রিগেডিয়ার জেনারেল (অব.) এমএ মালেক ৪ ফেব্রুয়ারি ১৯৪৮ জন্মগ্রহণ করেন। চার বছর বয়সে তার মা মারা যান। তিনি বরিশাল জিলা স্কুলে পড়াশোনা শেষে বাংলাদেশ প্রকৌশল বিশ্ববিদ্যালয় (বুয়েট) ভর্তি হন। ১৯৭১ সালের এপ্রিল মাসে ফাতেমা খাতুন নেলিকে বিয়ে করেন। ১৬ জানুয়ারি ২০১২ তারিখে ফাতেমা খাতুন মারা যান। এম এ মালেক দুই ছেলে, এক মেয়েসহ অনেক গুণগ্রাহী রেখে গেছেন। তিনি মুক্তিযুদ্ধে অনন্য অবদান রাখেন। একাত্তরে ত্রিপুরার মতিনগর ও মেলাঘর ক্যাম্পে অবস্থান করে তিনি খালেদ মোশাররফ ও মেজর হায়দারের সঙ্গে যুদ্ধ পরিচালনায় সাহসী ভূমিকা রাখেন। ডিসেম্বরে তিনি ঢাকা মুক্ত করার অভিযানেও অংশ নিয়েছিলেন। তিনি তত্ত্বাবধায়ক সরকারের সাবেক প্রধান উপদেষ্টা ফখরুদ্দিন আহমেদের বিশেষ সহকারী হিসাবে বাংলাদেশ বিদ্যুৎ উন্নয়ন বোর্ড ও পল্লী বিদ্যুতায়ন বোর্ডের প্রধান হিসেবে দায়িত্ব পালন করেন। তিনি সমাজকল্যাণ মন্ত্রণালয় ও ডাক ও টেলিযোগাযোগ মন্ত্রণালয়ের প্রধান ছিলেন। ৮ জানুয়ারী ২০১৬ সালে অস্ট্রেলিয়ায় মারা যান। "Plea to increase food production"। independent-bangladesh.com। ১০ জানুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ৯ জানুয়ারি ২০১৮।  "Teletalk to expand its network across CHT: Malek"। independent-bangladesh.com। ১০ জানুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ৯ জানুয়ারি ২০১৮।  "ব্রিগেডিয়ার (অব.) মালেকের ইন্তেকাল"। সমকাল। সংগ্রহের তারিখ ২০১৯-০৬-১৫। [স্থায়ীভাবে অকার্যকর সংযোগ] "Obituary"। The Daily Sun (ইংরেজি ভাষায়)। ১০ জানুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ৯ জানুয়ারি ২০১৮।  "MA Malek's death condoled"। The New Nation (ইংরেজি ভাষায়)। ৯ জানুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ৯ জানুয়ারি ২০১৮।  "Actions taken against officials for negligence: MA Malek"। The Daily Star (ইংরেজি ভাষায়)। ১৬ মার্চ ২০০৮। সংগ্রহের তারিখ ৯ জানুয়ারি ২০১৮।
এম এ মালেক (দ্ব্যর্থতা নিরসন)

এম এ মালেক বলতে যাদেরকে বোঝানো হতে পারে; এম এ মালেক (রাজনীতিবিদ) -বাংলাদেশের ঢাকা-২০ আসনের সাবেক সংসদ সদস্য। এম এ মালেক (সামরিক কর্মকর্তা) -বাংলাদেশ সেনাবাহিনীর সাবেক জেনারেল ও তত্ত্বাবধায়ক সরকারের প্রধান উপদেষ্টার বিশেষ সহকারী ছিলেন। এম এ মালেক (সাংবাদিক) -বাংলাদেশের সাংবাদিক। আব্দুল মালেক (দ্ব্যর্থতা নিরসন) -উইকিমিডিয়ার দ্ব্যর্থতা নিরসন পাতা. আবদুল মালেক (দ্ব্যর্থতা নিরসন) -দ্ব্যর্থতা নিরসন পাতা। আব্দুল মালিক -বাংলাদেশ সরকার কর্তৃক মনোনীত জাতীয় অধ্যাপক। সৈয়দ আব্দুল মালিক -অসমীয়া সাহিত্যের ঔপন্যাসিক, গল্পকার, নাট্যকার ও কবি। মুহাম্মাদ আব্দুল মালেক - বাংলাদেশের একজন ইসলামী ব্যক্তিত্ব। আব্দুল মালেক উকিল -বাংলাদেশের আইনজীবী, রাজনীতিবিদ ও জাতীয় সংসদের সাবেক স্পীকার। আব্দুল মালেক সরকার -বাংলাদেশী রাজনীতিবিদ ও দিনাজপুর-১ আসনের সাবেক সংসদ সদস্য। আব্দুলমালেক আল-খৈবরী -সৌদি আরবের একজন পেশাদার ফুটবলার। এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।
অন্ধকার জগৎ (২০১৯-এর চলচ্চিত্র)

অন্ধকার জগৎ ২০১৯ সালে মুক্তি পাওয়া বাংলাদেশি চলচ্চিত্র, যে চলচ্চিত্রে অভিনয় করেছেন ডি এ তায়েব, মাহিয়া মাহি, আনোয়ারা, মিশা সওদাগর, আলেকজান্ডার বোসহ আরো অনেকে। চলচ্চিত্রটি ২০১৯ সালের ২২ ফেব্রুয়ারি মুক্তি পায়। এর আগে ১৬ ফেব্রুয়ারি এফডিসির ৮ নম্বর ফ্লোরে চলচ্চিত্রটির প্রিমিয়ার অনুষ্ঠিত হয়। চলচ্চিত্রটি বদিউল আলম খোকন পরিচালিত ত্রিংশ চলচ্চিত্র। ডি এ তায়েব - কাঙাল মাহিয়া মাহি - শবনম চৌধুরী আনোয়ারা - কাঙালের মা মিশা সওদাগর - সুলতান বাবা আলেকজান্ডার বো - রাজা মৌমিতা মৌ - দোলন মাহমুদুল ইসলাম মিঠু - আসলাম ভাই "আজ মুক্তি পাচ্ছে মাহি-তায়েব'র 'অন্ধকার জগত'"। একুশে টিভি। ২২ ফেব্রুয়ারি ২০১৯। সংগ্রহের তারিখ ১৫ জুন ২০১৯।  "অন্ধকার জগতের প্রিমিয়ার"। বাংলাদেশ প্রতিদিন। ১৭ ফেব্রুয়ারি ২০১৯। সংগ্রহের তারিখ ১৫ জুন ২০১৯।  "'অন্ধকার জগতে'র বাসিন্দাকে শাকিবের উৎসাহ!"। ইনকিলাব। ১৭ ফেব্রুয়ারি ২০১৯। সংগ্রহের তারিখ ১৫ জুন ২০১৯।  "Ondhokar Jogot (The Dark World)"। The Daily Star। ১৯ জানুয়ারি ২০১৯। সংগ্রহের তারিখ ১৫ জুন ২০১৯।  "ভিন্ন প্রচারণায় দর্শকের কাছে তায়েব-মাহির 'অন্ধকার জগৎ'"। চ্যানেল আই অনলাইন (ইংরেজি ভাষায়)। ২০১৯-০২-০৬। সংগ্রহের তারিখ ২০১৯-০৭-০৩।  "মাহির 'অন্ধকার জগৎ' | বিনোদন"। ittefaq। সংগ্রহের তারিখ ২০১৯-০৭-০৩।  "৮০ প্রেক্ষাগৃহে 'অন্ধকার জগৎ'"। Risingbd.com (ইংরেজি ভাষায়)। সংগ্রহের তারিখ ২০১৯-০৭-০৩।
হ্যারি কল্ডার

হ্যারি লটন কল্ডার (ইংরেজি: Harry Calder; জন্ম: ২৪ জানুয়ারি, ১৯০১ - মৃত্যু: ১৫ সেপ্টেম্বর, ১৯৯৫) দক্ষিণ আফ্রিকান বংশোদ্ভূত বিখ্যাত ইংরেজ ক্রিকেট তারকা ছিলেন। বিদ্যালয়ের ছাত্র থাকাকালীন ১৭ বছর বয়সে ১৯১৮ সালে উইজডেন কর্তৃক অন্যতম বর্ষসেরা ক্রিকেটারের সম্মাননা লাভ করেছিলেন হ্যারি কল্ডার। ক্রিকেটের সর্বোচ্চ সম্মাননা লাভ করলেও একমাত্র ক্রিকেটার হিসেবে তিনি কোন প্রথম-শ্রেণীর ক্রিকেটে অংশগ্রহণ করেননি। তার পিতা হেনরি কল্ডার উনবিংশ শতাব্দীর শেষদিকে ইংরেজ কাউন্টি ক্রিকেটে হ্যাম্পশায়ার এবং দক্ষিণ আফ্রিকান ক্রিকেটে ওয়েস্টার্ন প্রভিন্স ও ইস্টার্ন প্রভিন্সের পক্ষে দশটি প্রথম-শ্রেণীর খেলায় অংশ নিয়েছিলেন। ১৯১৪ সালে দক্ষিণ আফ্রিকা থেকে পরিবারের সাথে ইংল্যান্ডে চলে আসেন। সারেভিত্তিক ক্রানলেই স্কুলে পাঁচ বছর পড়াশোনা করেছিলেন। সেখানে বিদ্যালয়ের প্রথম একাদশে অংশ নেন। তন্মধ্যে, তিন বছর দলের অধিনায়কের দায়িত্ব পালন করেন। ১৬ বছর বয়সী স্পিন বোলার হ্যারি কল্ডার বিদ্যালয় দলের পক্ষে অনেকগুলো উইকেট লাভে সক্ষমতা দেখান। ফলশ্রুতিতে ১৯১৮ সালে উইজডেন কর্তৃক আরও চারজন বিদ্যালয় বালকের সাথে তাকেও বর্ষসেরা ক্রিকেটারের সম্মাননায় ভূষিত করা হয়। প্রসঙ্গতঃ প্রথম বিশ্বযুদ্ধ চলাকালীন কোনরূপ প্রথম-শ্রেণীর ক্রিকেট খেলা অনুষ্ঠিত হয়নি। ১৯১৯ সালেও একইভাবে বর্ষসেরা ক্রিকেটার হিসেবে পাঁচজন বিদ্যালয়ের বালককে মনোনীত করা হয়েছিল। তন্মধ্যে, তিনি সর্বকনিষ্ঠ ছিলেন। কোন প্রথম-শ্রেণীর খেলায় অংশগ্রহণের সুযোগ পাননি হ্যারি কল্ডার। তবে, ১৯২০ সালে সারের দ্বিতীয় একাদশের পক্ষে একটি খেলায় অংশ নিয়েছিলেন। স্টাফোর্ডশায়ারের বিপক্ষে ০ ও অপরাজিত ৬ রান তুলেছিলেন। এছাড়াও, চার ওভার বোলিং করে উইকেটবিহীন ছিলেন। ১৯১৮ ও ১৯১৯ সালের বর্ষসেরা ক্রিকেটারের সম্মাননাপ্রাপ্ত বাদ-বাকী নয়জন বিদ্যালয়ের ছাত্র কমপক্ষে একটি প্রথম-শ্রেণীর খেলায় অংশ নিয়েছিলেন। ১৯১৯ সালে পরিবারের সাথে দক্ষিণ আফ্রিকায় প্রত্যাবর্তন করেন। তার পিতা তাকে ক্রিকেট খেলতে উদ্বুদ্ধ করেছিলেন। কিন্তু, তিনি গল্ফ ও টেনিসের দিকে ধাবিত হন। কারখানা ও ব্যাংকিং খাতে কাজ করেন। ১৯৯৪ সাল পর্যন্ত তার অবস্থান অজানা ছিল। ঐ বছর ক্রিকেট ঐতিহাসিক রবার্ট ব্রুক কেপ টাউনের নিরাময় কেন্দ্রে তার অবস্থান সনাক্ত করতে সক্ষম হন। কল্ডার তার এই সম্মাননা প্রাপ্তি বিষয়টি জানতেন না। বিদ্যালয় ত্যাগ করার পর আর ক্রিকেট খেলেননি। কেবলমাত্র ব্রুকের কল্যাণেই তিনি এ স্বীকৃতির কথা জানতে পারেন। ১৫ সেপ্টেম্বর, ১৯৯৫ তারিখে ৯৪ বছর বয়সে কেপ টাউনে হ্যারি কল্ডারের দেহাবসান ঘটে। "Wisden's Five Cricketers of the Year"। ESPNcricinfo। ESPN। ২৩ মার্চ ২০১৫ তারিখে মূল থেকে আর্কাইভ করা। সংগ্রহের তারিখ ১৫ এপ্রিল ২০১৫।  "Staffordshire v Surrey Second XI in 1920"। CricketArchive। সংগ্রহের তারিখ ৩ এপ্রিল ২০০৯।  জন ফার্থ কেন্ট কাউন্টি ক্রিকেট ক্লাব উইজডেন বর্ষসেরা ক্রিকেটার The Essential Wisden: An Anthology of 150 Years of Wisden Cricketers' Almanack, edited by John Stern, Marcus Williams, p. 142 Joy of Cranleigh – What was happening in Cranleigh in August 1918?, Cranleigh Magazine, 23 July 2018 Obituaries in 1995, Wisden Cricketers' Almanack, 1996 ইএসপিএনক্রিকইনফোতে হ্যারি কল্ডার (ইংরেজি) ক্রিকেটআর্কাইভে হ্যারি কল্ডার (সদস্যতা প্রয়োজনীয়) (ইংরেজি)
লাইব্রেরি অব লিভিং ফিলোসফার্স

লাইব্রেরি অব লিভিং ফিলোসফার্স হলো নির্বাচিত জীবিত দার্শনিকদের উপর প্রকাশিত একটি বুক সিরিজ যা ১৯৩৯ সাল থেকে প্রকাশিত হয়ে আসছে। যুক্তরাষ্ট্রের শিক্ষাবিদ পল আর্থার শিল্প এরূপ একটি গ্রন্থাগার প্রতিষ্ঠার ব্যাপারে প্রথম চিন্তা ভাবনা করেছিলেন এবং তিনি ১৯৮৫ সাল পর্যন্ত এর সম্পাদক ছিলেন। সিরিজটি লুইস এডউইন হান (১৯৮১-২০০১), রান্ডাল অক্সিয়ের (২০০১-২০১৩), এবং ডগলাস অ্যান্ডারসন (২০১৩-২০১৫) ইতোপূর্বে সম্পাদনা করেছেন। বর্তমানে সারাহ বিয়ার্ডসওয়ার্থ (২০১৫-বর্তমান) এর সম্পাদনা করেন।  প্রতিটি ভলিউম একজন উল্লেখযোগ্য জীবিত দার্শনিকের নামে উৎসর্গ করা হয় যেখানে একটি ইন্টেলেকচুয়াল অটোবায়োগ্রাফি'র পাশাপাশি তার দর্শনের নানা দিক নিয়ে কয়েক ডজন সমসাময়িক দার্শনিকের সমালোচনা, ব্যাখ্যামূলক নিবন্ধ ও তার প্রতিক্রিয়া লিপিবদ্ধ হয়। গ্রন্থাগারটির যাত্রা শুরু হয়েছিল মূলত একজন দার্শনিক যেন জীবিত অবস্থায়ই তার সমালোচকদের সমালোচনার জবাব দিতে পারে এই উদ্দেশ্য বাস্তবায়নের জন্য। সেক্ষেত্রে এর সফলতা প্রশ্নবিদ্ধ হলেও বর্তমানে এটি একটি নির্ভরযোগ্য দার্শনিক সম্পদে পরিণত হয়েছে। এটি ১৯৪৯ সাল পর্যন্ত নর্থওয়েস্টার্ন ইউনিভার্সিটি, ১৯৫২ থেকে ১৯৫৯ পর্যন্ত টিউডর  পাবলিশিং কোং এবং ১৯৫৯ সালের পর ওপেন কোর্ট থেকে প্রকাশিত হয়। সিরিজটি সাউদার্ন ইলিনয় বিশ্ববিদ্যালয়ের মালিকানায় রয়েছে। লাইব্রেরির বিষয়গুলি হল: জন ডুয়ি (১৯৩৯) George Santayana (1940) আলফ্রেড নর্থ হোয়াইটহেড (১৯৪১) G. E. Moore (1942) বারট্রান্ড রাসেল (১৯৪৪) Ernst Cassirer (1949) আলবার্ট আইনস্টাইন (১৯৪৯) সর্বপল্লী রাধাকৃষ্ণণ (১৯৫২) Karl Jaspers (1957) C. D. Broad (1959) রুডলফ কারণাপ (১৯৬৩) Martin Buber (1967) C. I. Lewis (1968) কার্ল পপার (১৯৭৪) Brand Blanshard (1980) জঁ-পল সার্ত্র্‌ (১৯৮১) Gabriel Marcel (1984) W. V. Quine (1986) Georg Henrik von Wright (1989) Charles Hartshorne (1991) এ. জে. এয়ার (১৯৯২) Paul Ricoeur (1995) Paul Weiss (1995) Hans-Georg Gadamer (1997) Roderick Chisholm (1997) P. F. Strawson (1998) Donald Davidson (1999) হোসেইন নাসর (২০০০) Marjorie Grene (2002) Jaakko Hintikka (2006) Michael Dummett (2007) Richard Rorty (2010) Arthur Danto (2013) Hilary Putnam (2015) উমবের্তো একো (২০১৭) আগামীতে অন্তর্ভুক্ত করা হবে: Martha C. Nussbaum, and Julia Kristeva "Past and Projected Volumes"। Southern Illinois University। ২০১৫। অক্টোবর ১, ২০১৩ তারিখে মূল থেকে আর্কাইভ করা। সংগ্রহের তারিখ মে ৪, ২০১৫।  Library of Living Philosophers, Open Court Library of Living Philosophers ওয়েব্যাক মেশিনে আর্কাইভকৃত ২ এপ্রিল ২০১৫ তারিখে, Southern Illinois University-Carbondale Department of Philosophy Library of Living Philosophers Records, 1938-1981 ওয়েব্যাক মেশিনে আর্কাইভকৃত ৪ মার্চ ২০১৬ তারিখে at Southern Illinois University Carbondale, Special Collections Research Center
দ্য সাটল আর্ট অব নট গিভিং অ্যা ফাক

দ্য সাটল আর্ট অব নট গিভিং অ্যা ফাক: অ্যা কাউন্টারিনটুইটিভ এপ্রোচ টু লিভিং অ্যা গুড লাইফ মার্কিন ব্লগার এবং লেখক মার্ক ম্যানসন রচিত আত্ম-নির্ভর বই। এটি ম্যানসন রচিত দ্বিতীয় এবং শ্রেষ্ঠ বিক্রিত বই। এতে ম্যানসন যুক্তি দেন যে জীবনের সংগ্রামগুলি জীবনকে অর্থবহ করে এবং সাধারণ আত্ম-নির্ভর বইগুলির নির্বোধ ইতিবাচক দিক কার্যকর এবং সহায়ক নয়। ২০১৩ সালের ১৩ সেপ্টেম্বর হার্পার কলিন্স পাবলিশার্সের হার্পার ওয়ান বিভাগের অধীনে বইটির মুদ্রিত সংস্করণ প্রকাশিত হয়। জানুয়ারি ২০১৯ সালের মধ্যে বইটির ৩ মিলিয়ন কপি বিক্রি হয়েছিল। ২ অক্টোবর ২০১৬ সালে, দ্য সাটল আর্ট অব নট গিভিং অ্যা ফাক নিউ ইয়র্ক টাইমস শ্রেষ্ঠ বিক্রয়ের তালিকায় প্রথমবারের মত "হাও-টু" এবং "সপ্তাহের বিবিধ" বিভাগের অধীনে #৬ স্থানে প্রদর্শিত হয়েছিল, এবং ১৬ জুলাই ২০১৭ সালে প্রথমবারের মত #১ স্থানে অবস্থান নিয়েছিল। ১৮ ফেব্রুয়ারি ২০১৮ সালের মধ্যে এটি ১২৮ সপ্তাহের জন্য নিউ ইয়র্ক টাইমসের শ্রেষ্ঠ বিক্রয়ের তালিকায় অর্ন্তভুক্ত ছিল। "The Subtle Art of Not Giving a F*ck"। MarkManson.net। সংগ্রহের তারিখ ফেব্রুয়ারি ২০, ২০১৮।  "The Subtle Art of Not Giving a F*ck"। HarperCollins Publishers। সংগ্রহের তারিখ জানুয়ারি ১১, ২০১৯।  "The New York Times Best Seller List: Advice, How-to and Miscellaneous. Week of Oct 3, 2016."। New York Times। সংগ্রহের তারিখ অক্টোবর ৬, ২০১৬।  "The New York Times Best Seller List: Advice, How-to and Miscellaneous. Week of July 16, 2017."। New York Times। সংগ্রহের তারিখ ফেব্রুয়ারি ২০, ২০১৮।  "The New York Times Best Seller List: Advice, How-to and Miscellaneous. Week of June 9, 2019."। New York Times। সংগ্রহের তারিখ ফেব্রুয়ারি ২০, ২০১৮।  দাপ্তরিক ওয়েবসাইট গ্রন্থাগারে (ওয়ার্ল্ডক্যাট ক্যাটালগ) দ্য সাটল আর্ট অব নট গিভিং অ্যা ফাক লাইব্রেরি অব কংগ্রেস কর্তৃপক্ষে দ্য সাটল আর্ট অব নট গিভিং অ্যা ফাক দ্য সাটল আর্ট অব নট গিভিং অ্যা ফাক - ওপেন লাইব্রেরি, ইন্টারনেট আর্কাইভ গুগল বইয়ে দ্য সাটল আর্ট অব নট গিভিং অ্যা ফাক গুডরিড্‌সে দ্য সাটল আর্ট অব নট গিভিং অ্যা ফাক
গঙ্গেশোপাধ্যায়

গঙ্গেশোপাধ্যায় (জন্ম: দ্বাদশ শতকের শেষভাগ বা মতান্তরে ১৩শ-১৪শ শতক) নব্যন্যায়ের প্রবর্তক ছিলেন। তার বংশ পরিচয় নিয়ে দ্বিমত রয়েছে। কারও মতে, তিনি ছিলেন মৈথিলি ব্রাহ্মণ এবং বর্তমান বিহারের দ্বারভাঙ্গা থেকে বারো মাইল দক্ষিণপূর্বে কমলা নদীর তীরে কারিয়ন গ্রামে তার জন্ম। দ্বিতীয় মতে, তিনি ছিলেন সামাজিক মর্যাদায় নিকৃষ্ট শ্রেণির ব্রাহ্মণ এবং কাশ্যপগোত্রীয় ছাদন বংশে তার জন্ম হয়। তার পুত্র বর্ধমানের উল্লেখ অনুসারে তার প্রকৃত নাম গঙ্গেশ্বর। প্রথম জীবনে শিক্ষিত না হলেও পরবর্তি সময়ে শ্মশানে কালীর উপাসনা করে মহাপন্ডিত হন। আস্তিক-নাস্তিক উভয় শাস্ত্রে তার গভীর পান্ডিত্য ছিল। তার লিখিত একমাত্র গ্রন্থ তত্ত্বচিন্তামণি তাকে অমরত্ব দান করেছে। তার তত্বচিন্তামনি বইটি বিশ্বের দার্শনিক সমাজেও সমাদৃত ও আলোচিত। সূক্ষ্মাতিসূক্ষ্ম বিশ্লেষণমূলক অভিনব বিচারপ্রণালী এবং পরিভাষা উদ্ভাবন করে তিনি নতুন যুগের সূচনা করেন। এর প্রভাব অপরিসীম; পরবর্তীকালে অন্যান্য শাস্ত্রের আলোচনায়ও এ পদ্ধতি অনুসৃত হয়। গঙ্গেশ মূলত গৌতম ন্যায়সূত্রের প্রমাণকান্ডেরই আলোচনা করেছেন। ন্যায়সূত্র অনুযায়ী প্রমাণ চার প্রকার, প্রত্যক্ষ অনুমান উপমান শব্দ এই চারটি প্রমাণের ওপর ভিত্তি করে তিনি চার খণ্ডে তত্ত্বচিন্তামণি (প্রত্যক্ষচিন্তামণি, অনুমানচিন্তামণি, উপমানচিন্তামণি ও শব্দচিন্তামণি) রচনা করেন। সতেরো শতক থেকে উনিশ শতক পর্যন্ত এ তত্ত্বচিন্তামণির ব্যাখ্যা রচনা করে নব্যন্যায়ের পরম্পরাকে যাঁরা ক্রমশ সমৃদ্ধতর করেছেন, তাদের মধ্যে উল্লেখযোগ্য হলেন পুত্র বর্ধমান, পক্ষধর মিশ্র, রঘুনাথ শিরোমণি, মথুরানাথ তর্কবাগীশ, বাসুদেব সার্বভৌম, জগদীশ তর্কালঙ্কার, গদাধর ভট্টাচার্য প্রমুখ। এঁদের মাধ্যমেই নবদ্বীপে ন্যায়দর্শনের প্রভূত চর্চা হয় এবং সর্বভারতে বাংলা এক বিশেষ পরিচিতি লাভ করে। বাংলাপিডিয়া "বিশ্বকোষ পঞ্চম খণ্ড"। bn.m.wikisource.org। সংগ্রহের তারিখ ২০১৯-০৬-১৫।
হরিহরপাড়া

হরিহরপাড়া হল একটি ভারতের পশ্চিমবঙ্গের মুর্শিদাবাদ জেলার বহরমপুর সদর মহকুমার হরিহরপাড়া সমষ্টি উন্নয়ন ব্লকের একটি গ্রাম। ভারতের ২০১১ সালের আদমশুমারি অনুসারে, হরিহরপাড়ার মোট জনসংখ্যা ১৪,৮২৭, যার মধ্যে ৭,৫৭০ জন (৫১%) পুরুষ এবং ৭,২৫৭ জন (৪২%) মহিলা। ৬ বছরের কম বয়সী জনসংখ্যা ১,৭৬৯। হরিহরপাড়ার মোট সাক্ষরতার সংখ্যা ৯,৮৯৪ জন। হরিহরপাড়া সিডি ব্লকের উপর হরিহরপাড়া থানার এক্তিয়ার রয়েছে। বহরামপুর-অমতলা সড়ক লোচনমাটি ডাঙ্গাপাড়া সড়ক হরিহরপাড়ার অংশ| এখানে হাজী এ.কে. খান কলেজ প্রতিষ্ঠিত হয় ২০০৮ সালে। এটি কল্যাণী বিশ্ববিদ্যালয়ের অধিভুক্ত, এই কলেজ বাংলা, ইংরেজি, ইতিহাস ও শিক্ষাতে সম্মাননা কোর্স প্রদান করে। এছাড়াও স্বরুপপুর উচ্চ মাধ্যমিক বিদ্যালয়, হরিহরপাড়া উচ্চ মাধ্যমিক বিদ্যালয়, পদ্মনাভপুর সিনিয়র হাই মাদ্রাসা ও তরতিপুর উচ্চ মাধ্যমিক বিদ্যালয়, ডাঙ্গাপাড়া শিশু শিক্ষা কেন্দ্র,ডাঙ্গাপাড়া মধ্যেমিক কেন্দ্র, এই ব্লকের উল্লেখযগ্য বিদ্যালয়। হরিহরপাড়া ব্লকের প্রাথমিক স্বাস্থ্য কেন্দ্র ২০টি বিছানা রয়েছে। নিয়ামত শেখ, হারিহারপাড়ার বর্তমান এমএলএ। হাজী আব্দুল হামিদ, হরিহরপাড়া বিধানসভার প্রথম বিধায়ক ১৯৫১।(ভাবতার জমিদার আব্দুল আজিজ এর পুত্র)। "C.D. Block Wise Primary Census Abstract Data(PCA)"। West Bengal – District-wise CD Blocks। Registrar General and Census Commissioner, India। সংগ্রহের তারিখ ২৭ আগস্ট ২০১৭।  "Health & Family Welfare Department"। Health Statistics। Government of West Bengal। ২৮ অক্টোবর ২০২১ তারিখে মূল থেকে আর্কাইভ করা। সংগ্রহের তারিখ ১৯ সেপ্টেম্বর ২০১৭।
বেলুড় রেলওয়ে স্টেশন

বেলুড় রেলওয়ে স্টেশন হল হাওড়া-বর্ধমান মেইন লাইন এবং হাওড়া-বর্ধমান কর্ড লাইনের একটি গুরুত্বপূর্ণ রেলওয়ে স্টেশন। এই স্টেশনটি কলকাতা শহরতলি রেলওয়ে ব্যবস্থার অন্তর্গত একটি ব্যস্ত স্টেশন। এটি ভারতের পশ্চিমবঙ্গ রাজ্যের হাওড়া জেলায় অবস্থিত। স্টেশনটি লিলুয়া এবং পার্শ্ববর্তী এলাকায় রেল পরিষেবা প্রদান করে। হাওড়া জংশন রেলওয়ে স্টেশন থেকে ৬ কি.মি. দূরে স্টেশনটি অবস্থিত। ইস্ট ইন্ডিয়ান রেলওয়ে কোম্পানি ১৮৫১ সালে হাওড়া থেকে রাজমহল এবং মিরজাপুরের মধ্য দিয়ে দিল্লির সাথে প্রস্তাবিত সংযোগের জন্য একটি লাইন নির্মাণ শুরু করেছিলেন। পূর্ব ভারতের প্রথম যাত্রী ট্রেনটি ১৮৫৪ সালের ১৫ আগস্ট হাওড়া থেকে হুগলি পর্যন্ত দৌড়ে ছিল। রেলপথটি ১৮৫৫ সালে রানিগঞ্জ পর্যন্ত প্রসারিত হয়। হাওড়া-বর্ধমান মেইন লাইনের বিদ্যুৎকৌশল ১৯৫৮ সালে ২৫ কেভি এসি ওভারহেড সিস্টেম করা হয়। হাওড়া-শেওড়াফুলী-তারকেশ্বর লাইনটি ১৯৫৭-৫৮ সালে বিদ্যুতায়িত হয়। রামকৃষ্ণ মিশনের সদর দপ্তর বেলুড় মঠ যা গঙ্গা নদীর তীরে অবস্থিত এবং সারা বিশ্বের মানুষের কাছে এটি একটি পর্যটক এবং তীর্থযাত্রীর গন্তব্যস্থল, স্টেশন থেকে এটি প্রায় ১.৫ কিলোমিটার দূরে অবস্থিত। ১৯৩৮ সালে স্বামী বিবেকানন্দ প্রতিষ্ঠিত করেছিলন। সারদা দেবী, রামকৃষ্ণ এবং মহান সন্ন্যাসীদের সমাধি আছে। "Indian railway codes"। Indian Railways। সংগ্রহের তারিখ ২৫ আগস্ট ২০১৮।  "Belur Railway Station Map/Atlas ER/Eastern Zone - Railway Enquiry"। সংগ্রহের তারিখ ২০১৯-০৬-১৪।  "IR History Part I 1832-1869"। IRFCA। সংগ্রহের তারিখ ১৩ এপ্রিল ২০১৩।  "IR History Part IV 1947-1970"। IRFCA। সংগ্রহের তারিখ ১২ ডিসেম্বর ২০১৭।  "History of Electrification"। IRFCA। সংগ্রহের তারিখ ১২ ডিসেম্বর ২০১৭।
করিম জুট মিলস লিমিটেড

করিম জুট মিলস লিমিটেড বাংলাদেশের ঢাকা জেলায় অবস্থিত একটি ভারী শিল্প প্রতিষ্ঠান। এটি রাষ্ট্রায়ত্ব বাংলাদেশ পাটকল কর্পোরেশনের অধীনস্থ ২৬টি মিলের মধ্যে ঢাকা অঞ্চলের অধীনে থাকা ৭টি প্রতিষ্ঠানের মধ্যে অন্যতম প্রধান পাটকল। বাংলাদেশের মধ্যাঞ্চলের ঢাকা বিভাগের ঢাকা জেলার ডেমরায় এই শিল্প প্রতিষ্ঠানটি অবস্থিত। এই শিল্প প্রতিষ্ঠানটি ১৯৫৪ সালে স্থাপিত হয় এবং বাংলাদেশ স্বাধীন হওয়ার পর ১৯৭২ সালে এটিকে জাতীয়করণ করা হয়। এই বৃহদায়তন শিল্প-কমপ্লেক্সটি ৫০.৬৮০৬ একর জায়গা জুড়ে অবস্থিত। এই প্রতিষ্ঠানটি বাংলাদেশ পাটকল করপোরেশনের অধীনস্থ হওয়ায় এটি বাংলাদেশের মহামান্য রাষ্ট্রপতির আদেশ নং ২৭, ১৯৭২ অনুযায়ী অতিরিক্ত সচিব পদমর্যাদার ১ জন চেয়ারম্যান এবং যুগ্ম সচিব পদমযাদার অনূর্ধ্ব ৫ জন পরিচালকের সমন্বয়ে গঠিত একটি পরিচালনা পর্ষদের নিয়ন্ত্রণে পরিচালিত হয়। বর্তমানে এখানে ৩,৬৪২ জন (২,২১৫ জন স্থায়ী) শ্রমিক, ১৫৩ জন কর্মচারী ও ৯৫ জন কর্মকর্তা নিয়োজিত রয়েছে। এই মিলে রয়েছে ২৩৬ হেসিয়ান, ২২২ সেকিং ও ৬২ সিবিসি লুম এবং গড়ে এর মাসিক উৎপাদন ক্ষমতা ২৮৩.২৫ মেট্রিক টন হেসিয়ান, ৭৯৯.২৫ মেট্রিক টন সেকিং ও ১৪৮.৭৫ মেট্রিক টন সিবিসি লুম। কাপড় থলে। বাংলাদেশ পাটকল করপোরেশন; বাংলাদেশের পাটকলগুলোর তালিকা। "COMPANY PROFILES OF MEMBERS : Karim Jute Mills Limited"। মেট্রোপলিটন চেম্বার অফ কমার্স অ্যান্ড ইন্ডাস্ট্রি, ঢাকা (MCCI)। ২৯ জানুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ১৫ জুন ২০১৯।  "জনবল সংকটে চট্টগ্রামের ১০ রাষ্ট্রায়ত্ত পাটকল"। দৈনিক যুগান্তর। ৬ মার্চ ২০১৮। সংগ্রহের তারিখ ১৫ জুন ২০১৯।  "রাষ্ট্রায়ত্ত ২৬ পাটকল আধুনিকায়ন করবে চীন"। দৈনিক বণিক বার্তা। ২০ আগস্ট ২০১৪। ২০১৯-০৬-১৬ তারিখে মূল থেকে আর্কাইভ করা। সংগ্রহের তারিখ ১৫ জুন ২০১৯।  "করিম জুট মিলস্ লিঃ"। মন্ত্রিপরিষদ বিভাগ, গণপ্রজাতন্ত্রী বাংলাদেশ সরকার। ৮ মার্চ ২০১৭। সংগ্রহের তারিখ ১৫ জুন ২০১৯।  "বাংলাদেশ পাটকল করপোরেশন"। মন্ত্রিপরিষদ বিভাগ, গণপ্রজাতন্ত্রী বাংলাদেশ সরকার। ৪ ফেব্রুয়ারি ২০১৯। সংগ্রহের তারিখ ১৫ জুন ২০১৯।  করিম জুট মিলস লিমিটেড - বাংলাদেশ পাটকল করপোরেশন-এর তথ্য বাতায়ন।